
SE APROBA,
P R I M A R
Dr. Ing. GHEORGHE CIUHANDU
Nr. UR2011- 012179/17.06.2011
REFERAT

privind aprobarea Planului Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-012179/16.06.2011, privind aprobarea Planului Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara;


Ţinând cont de Avizul Favorabil nr. 06/12.11.2010 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 486/22.02.2010 prelungit pana la 22.02.2012;

Documentaţia PUD „Construire casa P+1 si garaj”, str. Ioachim Miloia nr. 37, Timişoara, beneficiari CIUCEA IOAN si VUSCA FLOARE, proiectant SC ARHITECT ANGHEL SRL,  a fost afişată pe site-ul oficial al Primăriei Municipiului Timişoara începand cu  luna octombrie 2010, iar în cadrul  dezbaterii publice din data de 09 decembrie 2010, organizata în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, nu au fost înregistrate sesizări cu privire la această documentaţie;
Conform procedurii prevazuta prin H.C.L. nr. 140/19.04.2011 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului documentatia PUD „Construire casa P+1 si garaj”, str. Ioachim Miloia nr. 37, Timişoara se incadreaza in Etapa 2 - etapa aprobarii PUD (cap. 8.3.2., art. 73 din HCL nr. 140/2011), implicarea si consultarea publicului in aceasta etapa, se va face in baza Dispozitiei Primarului nr. 92/ 15.01.2007 privind aproabarea Procedurii pentru aplicarea prevederilor Legii nr. 52/2003 transparenta decizionala in administratia publica;
 Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara;

Planul Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara, este elaborat de proiectantul SC ARHITECT ANGHEL SRL, proiect nr. 103/2010, la cererea beneficiarilor CIUCEA IOAN si VUSCA FLOAREA.

Terenul studiat în cadrul P.U.D. este situat în intravilanul municipiului Timişoara, în partea de sud - vest a oraşului, în UTR 66, prevazut prin PUG Timisoara, ca zona pentru locuinte si functiuni complementare, in regim de P+2E, fiind delimitat la vest de strada Ioachim Miloia, la nord, est si sud de locuinte individuale in regim de P - P+1+M si anexe.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 842 mp, este inscris in CF nr. 406071, Timisoara (provenita din conversia de pe hartie a CF nr. 7784, nr. top. vechi 14768, 14769), avand nr. top 406071, 406071-C1 teren cu casa, fiind proprietatea beneficiarilor CIUCEA IOAN si VUSCA FLOAREA. 
In prezent, pe parcela exista un imobil  in regim P+1, cu destinatia de locuinta.
Prin Planul Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara, se propune amplasarea celei de-a doua case  pe parcela, in regim de inaltime P+1E si garaj.
Accesul auto pentru parcajele din incinta parcelei (cu posibilitate de întoarcere pe parcelă) se va face din strada Ioachim Miloia, conform avizului Comisiei de Circulaţie nr. DT2010-000558/24.06.2010.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:



POT max admis = 40 %



CUT max admis = 1


Regim max de înălţime propus P+1E (regim max de înălţime admis conform P.U.G. - P+2E )
Spatii verzi min. 5% conform Avizului Agenţiei pentru Protecţia Mediului Timişoara, nr. 4049/06.06.2011
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Construire casa P+1 si garaj”, str. Ioachim Miloia nr. 37, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  

